Fábrica d'Armes de La Vega
#000000
Proyeutáu nel 1940 pol inxenieru de caminos, canales y puertos Ildefonso Sánchez del Río, el Taller de Cañones ye una de les instalaciones más interesantes incluyíes nel conxuntu de la Fábrica d’Armes d’Uviéu.
#000001
Destináu a la fabricación mecánica de pieces de cañones p’armamentu, el taller de planta rectangular y dimensiones notables –con una superficie de 5.184 metros cuadraos– asítiase nel marxe nordeste de la factoría. Imperando nel so diseñu la racionalidá constructiva, presenta una estructura de formigón armao, con cubierta de forxáu cerámico, bovedilla y teya plano. La cubrición de forxáu nervao de cerámica constitúi precisamente ún de sus llogros teunolóxicos más notorios: un sistema económicu que permite, pola so llixereza, reducir de manera estraordinaria les emburriadures, al tiempu qu’ameyora les condiciones térmiques y l’aisllamientu del interior. Un sistema que l’inxenieru Sánchez del Río, fundador de la fábrica Río Cerámica y de la empresa Dragados y Construcciones, desendolcó en dalgunos de los sos más notables proyeutos y que fixo d’él ún de los grandes especialistes n’España na construcción de cubiertes de formigón armao y d’estructures llaminares de grandes lluces allixeraes con pieces cerámiques.
#000002
La solución de cubierta adoptada, de perfil de dientes de sierra, da llugar a la formación de trés llumeres verticales, una por cada una de les naves nes que de forma interna s’organiza l’espaciu, con idéntica altura, proporcionando unes condiciones d’illuminación ventayoses. A ello contribúin los amplios ventanales acristalaos que calen los murios, de marcada tendencia horizontal. N’alzáu l’edificiu desarróllase al traviés dos niveles superpuestos, correspondientes a suétanu y planta, mientres que na zona de la entrada asítiase un cuerpu dotáu d’un pisu n’altura, al que s’accede per una escalera interna, destináu a almacenes y baños.
#000003
Incluyíu nel 2001 nel Rexistru de l’Arquiteutura Industrial patrocináu pola Fundación DoCoMoMo Ibérico, el Taller de Cañones, ensin usu dende la clausura nel 2012 de les instalaciones, convirtióse en sede ocasional d’eventos culturales.
#000004
Interior del Taller de Cañones
#000005
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000006
Nel nuesu boletín vas atopar información sobro nuevos conteníos, investigaciones, eventos, etc.
#000009